17. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 422 της 19/26 Οκτ. 1987 (ΦΕΚ Α΄ 190) Μητρώο αστικών συνεταιρισμών. ΄Εχοντας υπόψη: 1.Tις διατάξεις του άρθρ. 14 παρ. 2 του Νόμ. 1667/86 «Αστικοί συνεταιρισμοί και άλλες διατάξεις» (ΦΕΚ 196/Α/6.12.1986). 2.Τη γνωμοδότηση 397/1987 του Συμβουλίου της Επικρατείας, μετά από πρόταση των Υπουργών Εθνικής Οικονομίας και Δικαιοσύνης, αποφασίζουμε: Τήρηση μητρώου αστικών συνεταιρισμών ΄Αρθρ.1.-Στο Ειρηνοδικείο της περιφέρειας που εδρεύει κάθε αστικός συνεταιρισμός τηρείται μητρώο στο οποίο καταχωρίζονται υποχρεωτικά όλοι οι συνεταιρισμοί που διέπονται από το Νόμ. 1667/86 «Αστικοί συνεταιρισμοί και άλλες διατάξεις». Περιεχόμενο του μητρώου ΄Αρθρ.2.-1.Το μητρώο αστικών συνεταιρισμών αποτελείται από: α)Το βιβλίο μητρώου β)το φάκελο κάθε συνεταιρισμού και γ)το ευρετήριο. 2.Στο βιβλίο μητρώου καταχωρίζονται, κατ’ αύξοντα αριθμό και χρονολογική σειρά, η επωνυμία του συνεταιρισμού, ο σκοπός του, η κατηγορία του σε σχέση με την ευθύνη των συνεταίρων τα ονόματα των νόμιμων εκπροσώπων του και κάθε μεταβολή των στοιχείων αυτών καθώς και η μεταφορά του σε έδρα άλλου ειρηνοδικείου. 3.Με την καταχώρησή του στο βιβλίο μητρώου ο αστικός συνεταιρισμός παίρνει αριθμό μητρώου, τον οποίο διατηρεί σ’ όλο το διάστημα λειτουργίας μέχρι τη διάλυσή του ο αριθμός αυτός δεν μπορεί να δοθεί σε άλλο συνεταιρισμό μετά τη διάλυση και τη διανομή της περιουσίας του. 4.Για κάθε συνεταιρισμό ανοίγεται ειδικός φάκελος, στον οποίο αναγράφεται ο αριθμός μητρώου και τηρούνται σ’ αυτόν όλα τα έγγραφα, και κυρίως το καταστατικό και οι τροποποιήσεις του, όπως και κάθε άλλο στοιχείο σχετικό με τη νομιμότητα λειτουργίας του συνεταιρισμού. 5.Στο ευρετήριο αναγράφεται με αλφαβητική σειρά η ακριβής επωνυμία του συνεταιρισμού και ο αριθμός μητρώου του. Γνωστοποίηση καταχώρησης ΄Αρθρ.3.-Μετά την, σύμφωνα με τις διατάξεις του άρθρ. 1 παρ. 3 και 6 του Νόμ. 1667/86, καταχώρηση του συνεταιρισμού στο μητρώο αποστέλλονται ανά ένα αντίγραφο του καταστατικού, με ημερομηνία καταχώρησης και αριθμό μητρώου, στο δήμο ή την κοινότητα της έδρας του συνεταιρισμού, στην Νομαρχία και στην Υπηρεσία Συνεταιρισμών του Υπουργείου Εθνικής Οικονομίας. Αποτέλεσματα καταχώρησης στο μητρώο ΄Αρθρ.4.-1.Ο συνεταιρισμός, μετά την ολοκλήρωση της διαδικασίας καταχώρησής του στο μητρώο, αποκτά νομική προσωπικότητα και εμπορική ιδιότητα. 2.Μόνο μετά την καταχώρησή τους στο μητρώο μπορεί να αντιταχθούν κατά τρίτου γεγονότα και μεταβολές που πρέπει κατά νόμο να καταχωρισθούν σ’ αυτό, εκτός αν ο τρίτος τα εγνώριζε. Δημοσιότητα του μητρώου ΄Αρθρ.5.1.Κάθε ενδιαφερόμενος μπορεί να λαμβάνει γνώση των εγγραφών του μητρώου, του περιεχομένου του φακέλλου κάθε συνεταιρισμού και μετά από αίτησή του, δικαιούται να παίρνει επικυρωμένα ή μη αντίγραφα του καταστατικού ή αποσπάσματα αυτού ή άλλων στοιχείων του φακέλλου. 2.Το Ειρηνοδικείο στο οποίο τηρείται το μητρώο των αστικών συνεταιρισμών χορηγεί, μετά από αίτηση του ενδιαφερόμενου, πιστοποιητικό για την ύπαρξη ή όχι ορισμένης εγγραφής στο μητρώο. Δημοσιότητα ενώσεων, ομοσπονδιών  και Συνομοσπονδίας συνεταιρισμών ΄Αρθρ.6.-1.Η, σύμφωνα με τις προϋποθέσεις και τους όρους των διατάξεων του άρθρ. 12 του Νόμ. 1667/86, σύσταση και διάλυση των ενώσεων αστικών συνεταιρισμών, των Ομοσπονδιών και της Συνομοσπονδίας συνεταιρισμών διέπεται ως προς τη δημοσιότητα αυτών από τις διατάξεις αυτού του Π.Δ/τος. 2.Οποιαδήποτε αλλαγή κατά τη λειτουργία των ενώσεων, των ομοσπονδιών ή της Συνομοσπονδίας συνεταιρισμών καταχωρίζεται σε ειδική στήλη παραπλεύρως της εγγραφής. (Μετά τη σελ. 172(β) Σελ. 173 Τεύχος 1-61 Σελ. 59 .491. Συνεταιρισμοί 14.Γ.α.17 Συγχώνευση, διάλυση, αναβίωση συνεταιρισμών Άρθρ.7.-1.Για την, σύμφωνα με τους όρους της διάταξης του άρθρ. 10 παρ. 4 του Νόμ. 1667/86, συγχώνευση δύο ή περισσοτέρων αστικών συνεταιρισμών απαιτείται καταχώρηση του νέου καταστατικού στο μητρώο συνεταιρισμών του Ειρηνοδικείου στην περιφέρεια του οποίου θα έχει την έδρα του ο μετά την συγχώνευση νέος συνεταιρισμός. 2.Η, κατά το άρθρ. 10 παρ. 1. του Νόμ. 1667/86, διάλυση του συνεταιρισμού απαιτείται να καταχωρισθεί στο μητρώο συνεταιρισμών του Ειρηνοδικείου της έδρας του, παραπλεύρως της εγγραφής σε ειδική στήλη. 3.Η, κατά το άρθρ. 10 παρ. 3 του Νόμ. 1667/86, απόφαση της Γενικής Συνέλευσης περί αναβιώσεως του συνεταιρισμού, που διαλύθηκε λόγω λήξης της διάρκειάς του ή λόγω πτωχεύσεώς του, απαιτείται να καταχωρισθεί στο μητρώο συνεταιρισμών. Μεταβατική διάταξη Άρθρ.8.-Μέσα σε δύο χρόνια από την έναρξη ισχύος αυτού του Π.Δ/τος υποχρεούνται όλοι οι υπαγόμενοι στις διατάξεις του Νόμ. 1667/86 αστικοί συνεταιρισμοί να εγγραφούν στο μητρώο αστικών συνεταιρισμών του Ειρηνοδικείου της έδρας τους. Σελ. 174 Τεύχος 1-61 Σελ. 60 .492. 14.Γ .α.17 Συνεταιρισμοί